| Medaljeoversikt |
| --- |
| Konkurrerte for Norges flagg Norge |
|  i langrenn: |
| De olympiske ringer Vinter-OL for ungdom |
| Sølv | Lillehammer 2016 | Mikslag |
| Bronse | Lillehammer 2016 | Sprint |
| Nordisk juniormesterskap i langrenn |
| Gull | Örnsköldsvik 2015 |  Sprint  |
| Norges flagg Norgesmesterskap |
| Sølv | Lygna 2019 |  Lagsprint  |

**Martine Stina Astrid Engebretsen** (født 20. mai 1998) er en norsk langrennsløper som har sølv i kombinert stafett for mixlag under Vinter-OL for ungdom 2016 på Lillehammer som fremste internasjonale meritt.

Hun har også drevet med friidrett, og kom på fjerdeplass på 2000 meter i ungdomsmesterskapet i friidrett 2013.

Idrettskarriere
---------------

### 2012/13

I Ungdomssbirken 2012 i september kom Engebretsen på annenplass i UK14-klassen, bak Mathilde Myhrvold. Hun vant Kollmila 2012 i november.

Hovedlandsrennet 2013 ble arrangert i Savalen i mars, og hun vant her 15-årsklassen. Oslo kom på annenplass i jentestafetten i dette hovedlandsrennet. I Ungdomsstafetten (4 × 3,75 km) i Holmenkollen kom hun på tredjeplass sammen med Oslos lag.

Etter skisesongen vant hun enrundesløpet under Sognsvann Rundt Medsols i mai, og hun kom på annenplass i UngdomsBirken i juni.

### 2013/14

Engebretsen deltok i ungdomsmesterskapet i friidrett 2013 (UM) i september 2013, der hun representerte IK Tjalve. Her deltok hun på 2000 meter, og kom på fjerdeplass med tiden 6:49,52.

I Hovedlandsrennet 2014 på Gåsbu vant hun sprinten, som var i fristil. Hun deltok også i Skarverennet 2014 i april og kom på syvendeplass i 15-16-årsklassen, der Tiril Liverud Knudsen vant.

### 2014/15

Hun kom på tredjeplass i norgescupåpningsrennet på Lygna i januar 2015. Hun ble tatt ut til nordisk juniorlandskamp, som telte som nordisk mesterskap, i Örnsköldsvik i februar, der hun vant sprinten foran Emma Thalin og Johanna Hagström, begge fra Sverige. Hun kom i tillegg på åttendeplass på 5 km fri teknikk. I mars deltok hun i Junior-NM på ski 2015, der hun vant 3,75 km klassisk stil og kom på fjerdeplass på stafetten sammen med Oslos 1. lag.

Hun kom på annenplass sammenlagt i norgescupen i langrenn 2014/15 i klassen kvinner 17 år, bak Mathilde Myrvold.

### 2015/16

Hun kom på fjerdeplass i 18-årsklassen i Lysebotn opp, og hun vant sprinten under Blinkfestivalen 2015, som er en rulleskifestival.

Hun deltok i Vinter-OL for ungdom 2016, der hun fikk to medaljer. På sprinten fikk hun bronse, bak Johanna Hagström og Julia Petrova. I øvelsen kombinert stafett, der to langrennsløpere, to skihoppere og én kombinertløper utgjorde et lag, fikk Norge sølv, der hun deltok sammen med Anna Odine Strøm, Marius Lindvik, Einar Lurås Oftebro og Vebjørn Hegdal. I tillegg deltok hun i langrennscross, der hun kom på femteplass.

### 2018/19

Hun kom på andreplass i lagsprint med lagkamerat fra Heming IL, Astrid Uhrenholdt Jacobsen, under NM del 2.

Referanser
----------

1. ↑  OA.no - *Her er Halvbirken-resultatene*, besøkt 20. februar 2016.
2. ↑  Koll IL - *Kollmila Resultat 2012* Arkivert 2. mars 2016 hos Wayback Machine. besøkt 20. februar 2016.
3. ↑  Langrenn.com - *Engebretsen og Mæhlum Johansen vant sprinten i Hovedlandsrennet*, besøkt 20. februar 2016.
4. ↑  Langrenn.com - *Ungdomsstafetten - 4 x 3.75 km. fri teknikk Holmenkollen, Oslo - 15. mars 2013*, besøkt 20. februar 2016.
5. ↑  Birkebeiner.no - *Myhrvold raskeste jente* Arkivert 7. mars 2016 hos Wayback Machine. besøkt 20. februar 2016.
6. ↑  IK Tjalve - *Tjalvisten Nr. 9 September 2013* Arkivert 2. mars 2016 hos Wayback Machine. besøkt 20. februar 2016.
7. ↑  All-Athletics - *Martine Engebretsen* Arkivert 3. mars 2016 hos Wayback Machine. besøkt 20. februar 2016.
8. ↑  Langrenn.com - *Sprintseier til Engebretsen*, besøkt 20. februar 2016.
9. ↑  [  FIS - *Skarverennet 2014*], besøkt 20. februar 2016.
10. ↑  Sportsmanden - *Norgescupen for juniorer startet opp med tette dueller*, besøkt 20. februar 2016.
11. ↑  Langrenn.com - *Seier til Martine Engebretsen i Nordisk Juniorlandskamp*, besøkt 20. februar 2016.
12. ↑  Norges Skiforbund - *Statoil Norgescup Langrenn 2014-2015 Kvinner 17 år* Arkivert 27. mars 2016 hos Wayback Machine. besøkt 20. februar 2016.

Eksterne lenker
---------------

* (en) Martine Engebretsen – Olympedia Rediger på Wikidata

* (en) Martine Engebretsen – FIS (langrenn) Rediger på Wikidata
* (en) Profil hos ungdoms-OL 2016 Arkivert 20. februar 2016 hos Wayback Machine.